ROMÂNIA
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
    - pentru modificarea Hotărârii Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni

	Având în vedere:
- referatul de aprobare, înregistrat sub nr. 4281/9.03.2023, prin care viceprimarul oraşului, în calitate de consilier local propune modificarea Hotărârii Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni;
- raportul de specialitate al compartimentului de resort, înregistrat sub nr. 6686/13.04.2023;
	- Hotărârea Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni, cu modificările şi completările ulterioare;
	- Hotărârea Adunării Generale a Asociaţiei de Dezvoltare Intercomunitară                  ‚,Parteneriatul pentru Managementul Deşeurilor Prahova”, nr. 2/23.01.2023;
	- avizul secretarului general, înregistrat sub nr. 6687/13.04.2023;
	- avizele comisiilor de specialitate nr. 1 şi 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul dispoziţiilor art.129 alin. (2) lit. b) şi lit. d), alin. (4) lit. c), alin. 7 lit. n), ale art. 139 alin. (1) şi alin. (3) lit. c) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al oraşului Boldeşti-Scăeni, întrunit în şedinţa publică ordinară în data de 25.04.2023,  adoptă prezenta hotărâre:

 Art.I.  Hotărârea Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni, se modifică după cum urmează:
Alineatul (1) al articolului 2 se modifică şi va avea următorul cuprins: 
„(1) Se aprobă cuantumul taxei speciale de salubrizare, după cum urmează:
· 20,31 lei/persoană /lună pentru familiile cu maxim 5 persoane, T.V.A. inclus;
· 101,56 lei/lună pentru familiile cu mai mult de 5 persoane, T.V.A. inclus;
· 583,54 lei/tonă pentru persoanele fizice autorizate, persoanele fizice asimilate acestora şi persoanele juridice, T.V.A. inclus.”
Art.II. Prevederile prezentei hotărâri modifică corespunzător Regulamentul de stabilire şi aplicare a taxei speciale de salubrizare aprobat conform anexei nr. 1 la H.C.L nr. 41/28.03.2017, cu modificările şi completările ulterioare. 
Art.III. Prevederile prezentei hotărâri se aplică începând cu luna mai 2023.
Art.IV. Pe data adoptării prezentei hotărâri Hotărârea Consiliului Local nr. 46/28.02.2022 pentru modificarea Hotărârii Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni, îşi încetează aplicabilitatea; 
Art.V. Celelalte prevederi ale Hotărârii Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni, rămân valabile.
Art.VI. Prezenta hotărâre se comunică Serviciului buget finanţe-contabilitate, impozite şi taxe, resurse umane şi salarizare şi Serviciului patrimoniu local şi monitorizarea serviciilor publice şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

             PREŞEDINTE DE ŞEDINŢĂ,                                        
                ALEXANDRU ROXANA                                                                             
                                                                                      CONTRASEMNEAZĂ
                                                                                      SECRETAR GENERAL,
                                                                                     TUDOR FLORINA NELI


Boldeşti-Scăeni, 25.04.2023

R O M Â N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
NR. 6687/13.04.2023

A  V  I  Z
- asupra proiectului de hotărâre pentru modificarea Hotărârii Consiliului Local nr. 41/28.03.2017  privind instituirea taxei speciale de salubrizare la nivelul oraşului Boldeşti-Scăeni


	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni, am constatat că acesta a fost iniţiat în conformitate cu prevederile Legii nr. 273/2006 privind finanţele publice locale, ale Legii nr. 227/2015 privind Codul Fiscal, cu modificările şi completările ulterioare şi ale Legii nr. 101/2006 a serviciului de salubrizare a localităţilor, cu modificările şi completările ulterioare.
	Faţă de cele de mai sus şi în conformitate cu prevederile art. 243, alin (1) lit. a) din  OUG nr. 57/2019 privind Codul administrativ, avizez favorabil acest proiect.



SECRETAR GENERAL,
TUDOR FLORINA NELI

